
Neki muslimani se raspravljaju u pitanju ponavljanja za mujezinom kada prilikom ezana uči riječi ”hajja ‘ales-salati” i ”hajja ‘alel-felahi”, da li treba ponoviti iste riječi ili kazati ”la havle ve la kuvvete illa billahi”?


* 
* 
* 
* 
* 
* 
* 

 
Šta treba ponavljati za mujezinom?

Ispravno je da će se tada kazati ”la havle ve la kuvvete illa billahi” nakon svake od spomenutih rečenica i neće ponavljati mujezinove riječi ”hajja ‘ales-salati” i ”hajja ‘alel-felahi” zbog hadisa Omer, r.a., da je kazao: Rekao je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***: ”Kada mujezin kaže: ‘Allahu ekber, Allahu ekber’, i neko od vas kaže iskreno iz srca: ‘Allahu ekber, Allahu ekber’, a zatim za mujezinom ponovi riječi: ‘Ešhedu en la ilahe illellahu’, ‘Ešhedu enne Muhammeden resulullahi’, a kada mujezin kaže: ‘Hajja ‘ales-salati’, kaže: ‘La havle ve la kuvvete illa billahi’, i kada mujezin kaže: ‘Hajja ‘alel-felahi’, opet kaže: ‘La havle ve la kuvvete illa billahi’, a potom ponovi za mujezinom riječi: ‘Allahu ekber, Allahu ekber’, ‘La ilahe illellahu’ – ući će u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***.”


Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** svojom vanjštinom ukazuje nam da će onaj koji bude ponavljao riječi ezana za mujezinom, prilikom mujezinovog izgovora riječi ”hajja ‘ales-salati” i ”hajja ‘alel-felahi”, tom prilikom kazati ”la havle ve la kuvvete illa billahi”. A to je pojašnjenje hadisa Ebu Seida, r.a., u kojem je naređeno da se ponavlja za mujezinom onako kako on govori.


Fetve Stalne komisije: ***[fetva](https://pitajucene.com/search/fetv/questions/ "Pretraži pitanja o fetvama")*** broj 6284, 6. tom, str. 87


